Μπέττυ Σκούφα

Η Μπέττυ (Ελισάβετ) Σκούφα του Δημητρίου (Ηνωμένο Βασίλειο, 28 Απριλίου 1972)Μπέτυ Σκούφα: Η βουλευτής του ΣΥΡΙΖΑ που κήρυξε ανένδοτο στα αγγλικά έχει γεννηθεί στη Βρετανία, 11.06.2020, protothema.gr, είναι Ελληνίδα εκπαιδευτικός, πολιτικός και πρώην βουλευτής του ΣΥΡΙΖΑ. Εκλέχθηκε πρώτη φορά στην Βουλή των Ελλήνων -εκλογική περιφέρεια Πιερίας- στις βουλευτικές εκλογές του Ιανουαρίου του 2015 και επανεκλέχθηκε το 2019.

 Βιογραφία 
Γεννήθηκε το 1972. Το 1997 ολοκλήρωσε τις σπουδές της στο Τμήμα Φιλοσοφικών και Κοινωνικών Σπουδών στο Πανεπιστήμιο Κρήτης, στο Ρέθυμνο και το 2001 απέκτησε μεταπτυχιακό τίτλο στη Φιλοσοφία από το Πανεπιστήμιο Ρουρ στο Μπόχουμ της Γερμανίας, όπου φοίτησε με υποτροφία από το ΙΚΥ. Το 2001 και επί 7 χρόνια ανέλαβε υπεύθυνη εκπαιδευτική σύμβουλος των γερμανικών  ως ξένης γλώσσας σε κεντρικό φροντιστήριο στη Θεσσαλονίκη. Από το 2008 ως τον Ιανουάριο του 2015 δίδαξε Νεοελληνική Γλώσσα και γερμανικά σε φροντιστήρια.Βιογραφικό στον ιστότοπο της Βουλής των Ελλήνων, ανάκτηση 8-7-2015. Έχει μία κόρη.

 Πολιτική δραστηριότητα 
Από τα φοιτητικά της χρόνια έχει ενεργό συμμετοχή στα ζητήματα για την αντιμετώπιση του κοινωνικού αποκλεισμού και της φτώχειας. Σε τοπικό επίπεδο δραστηριοποιήθηκε και σε θέματα οικολογίας και ήταν μέλος Συντονιστικού της Επιτροπής ενάντια στην απόθεση βιομηχανικών αποβλήτων στον Όλυμπο. Σε πανελλαδικό επίπεδο είναι μέλος σε εθελοντικές οργανώσεις και σε ευρωπαϊκά φόρουμ. Έχει συμμετάσχει σε διαμαρτυρίες και εθελοντικές δράσεις όπως το συμβολικό άνοιγμα των διοδίων της Λεπτοκαρυάς τον Απρίλιο του 2015. Κινητοποίηση πολιτών στα διόδια της Λεπτοκαρυάς , naftemporiki.gr, 5-4-2015. 
Μετέχει και εκλέγεται συνεχώς στα εσωκομματικά όργανα του ΣΥΡΙΖΑ από το 2011 και μετά. Μεταξύ άλλων έχει διατελέσει μέλος της Ν.Ε. του ΣΥΡΙΖΑ Πιερίας (υπεύθυνη Περιβάλλοντος).Δύο Λιτοχωρίτες στο ψηφοδέλτιο της Ριζοσπαστικής Αριστερής Ενότητας για την Πιερία , Τα Ολύμπια Νέα, 22-4-2014, ανάκτηση 8-7-2015. Για πρώτη φορά ήταν υποψήφια στις βουλευτικές εκλογές στην Πιερία τον Μάιο του 2012, συγκεντρώνοντας 1.574 ψήφους.Οι σταυροί προτίμησης στην εκλ. περιφέρεια Πιερίας , eklogika.gr, ανάκτηση 8-7-2015.
Διεκδίκησε θέση περιφερειακής συμβούλου στις περιφερειακές εκλογές του 2014 στηρίζοντας για περιφερειάρχη τη Δέσποινα Χαραλαμπίδου με την Ριζοσπαστική Αριστερή Ενότητα και ήταν 1η σε ψήφους από την παράταξη.Ριζοσπαστική Αριστερή Ενότητα: Οι 46 υποψήφιοι στην περιφέρεια Κ. Μακεδονίας , naftemporiki.gr, 22-4-2014, ανάκτηση 8-7-2015.
Στις εκλογές του Ιανουαρίου του 2015 εξελέγη με το ΣΥΡΙΖΑ βουλευτής Πιερίας λαμβάνοντας 6.234 ψήφους. Επανεξελέγη στην έδρα της στις εκλογές του Σεπτεμβρίου της ίδιας χρονιάς, όπως επίσης και στις εκλογές του 2019.Κοινοβουλευτική Θητεία Βουλευτών Από Τη Μεταπολίτευση Ως Σήμερα, ΒΟΥΛΗ ΤΩΝ ΕΛΛΗΝΩΝ 

 Παραπομπές 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Πιερίας